burgasdotpro/wikipedia huggingface dataset:
Seno

Seno je vysušená tráva. V priebehu sušenia dochádza k zníženiu obsahu vody z približne 7090 % v zelenej tráve (podľa typu rastliny) až na približne 38 % vody v sene. Pri sušení môže dochádzať k miernej fermentácii, ktorá zvyšuje kvalitu sena, nie je však podmienkou pre skrmovateľnosť sena.
Seno sa používa najmä na kŕmenie a prikrmovanie hospodárskych, divo žijúcich a v domácnosti chovaných zvierat. Pre bylinožravce je zelená tráva a v čase jej nedostatku seno hlavnou zložkou potravy a nedá sa nahradiť.
Staničné zabezpečovacie zariadenie

Staničné zabezpečovacie zariadenie je zabezpečovacie zariadenie zabezpečujúce chod, prechod a posun vlakov v železničnej stanici.
Má za účel zabezpečiť vlakovú cestu tak, aby boli pre jazdu vlaku správne postavené výhybky a výkoľajky, v odbočnom smere postavené odvratné výhybky a výkoľajky a tieto zaistené proti nesprávnej a náhodnej manipulácii, aby všetky návestidlá, ktoré by dovoľovali jazdu inému vlaku alebo posunu, zakazovali túto jazdu. Staršie typy zariadení ešte nezabezpečili aj volnosť vlakovej cesty, ale novšie už zabezpečujú aj volnosť tejto cesty a kontrolu správnej činnosti zabezpečovacieho zariadenia. Takisto zabezpečujú aj správnosť postavenia posunovej cesty. 
Železničná stanica, ďalej len stanica, je ohraničená vchodovými návestidlami, ktoré sú umiestnené na okrajoch stanice, podľa množstva koľají, ktoré sa v stanici zbiehajú. Ďalšou dôležitou súčasťou stanice sú výhybky. Zabezpečujú presmerovanie vlaku na potrebnú koľaj v stanici. 
Pre odchod vlaku sú zriadené odchodové návestidlá, ktoré dovoľujú odchod vlaku zo stanice.
Pre zvýšenie bezpečnosti sú v niektorých staniciach zriadené aj koľajové obvody, ktoré priamo zisťujú prítomnosť vlaku na danej koľaji. V dopravnej kancelárii, prípadne na danom stavadle sa to zobrazí na ovládacom paneli ako obsadená koľaj, ktorá je signalizovaná červeným svetlom v signalizácii pre danú koľaj. Závislosti medzi týmito vonkajšími zariadeniami sú riešené zabezpečovacím zariadením. Poznáme zariadenia elektronické, elektrické, mechanické. Zariadenia vylučujú možnosť stretnutia vlakov na jednej koľaji, vzájomné križovanie vlakov medzi koľajami, signalizujú možnú maximálnu rýchlosť pre daný chod vlaku. 
Pri elektronických zabezpečovacích zariadeniach je to riešené základným terminálom na princípe PC, v ktorom sú závislosti riešené programovým vybavením a ovládacia časť je zabezpečená pomocou relé. Vybavenie elektrických zariadení pozostáva z malorozmerových relé kde sú jednotlivé podmienky riešené samotným zapojením relé. Pri mechanických zabezpečovacích zariadeniach sú závislosti riešené mechanicky v riadiacom a stavadlovom prístroji prípadne ručným ovládaním pracovníka.
Mnemotechnická pomôcka.
Pre lepšie pamätanie si úkonov pre postavenie cesty existuje vzorec : PC = J.D.Z.V.N
J - Voľnosť koľají
D - Správna poloha výhybiek
Z - Uzamknutie výhybiek
V - Vylúčenie ohrozujúcej cesty
N - Správna návesť
Gilbert Strang

William Gilbert Strang (* 27. november 1934, Chicago, USA), väčšinou známy len ako Gilbert Strang, je americký matematik. Najvýznamnejší je jeho vedecký prínos v oblastiach teórie konečných prvkov, variačného počtu a analýzy vlniek. Významná je tiež jeho pedagogická činnosť, je autorom viacerých matematických učebníc. V súčasnosti je bývalým profesorom matematiky na Massachusetts Institute of Technology.
James Peebles

Philip James Edwin Peebles (* 25. apríl 1935, Winnipeg, Manitoba, Kanada), väčšinou známy len ako James Peebles alebo Jim Peebles, je kanadsko-americký fyzik a teoretický kozmológ. Významne prispel k teórii veľkého tresku, ako aj v oblastiach tmavej hmoty a tmavej energie. Spolu s Robertom Henrym Dickem a ďalšími fyzikmi predpovedal existenciu reliktového žiarenia. 
V roku 2019 získal Nobelovu cenu za teoretické objavy vo fyzikálnej kozmológii.
Mária Terézia (rozlišovacia stránka)

Mária Terézia môže byť:
Mária Terézia Habsburská (1638 – 1683)

Mária Terézia Habsburská (* 10. september 1638, El Escorial, Španielsko – † 30. júl 1683, Versailles, Francúzsko) bola španielska infantka a manželka francúzskeho kráľa Ľudovíta XIV.
Pôvod.
Mária Terézia sa narodila v prvom manželstve španielskeho kráľa Filipa IV. s Izabelou Bourbonskou. Jej otec bol synom kráľa Filipa III. a jeho manželky Margaréty Habsburskej. Obaja prarodičia z otcovej strany patrili do habsburskej dynastie a ich starí otcovia boli bratia, cisári Karol V. a Ferdinand I. Matka Izabela sa narodila v manželstve hugenotského kráľa Francúzska Henricha IV. a Márie Medicejskej. Jej bratom bol Ľudovít XIII., otec jej neskoršieho manžela.
Mária Terézia sa síce narodila ako ôsmy potomok kráľovského páru, ale mala iba jediného brata, ktorý prežil detstvo.
Manželstvo.
9. júna 1660 sa vydala za svojho bratranca, francúzskeho kráľa Ľudovíta XIV. Narodilo sa im šesť detí:
Wimbledon 2009

Wimbledon 2009 bol grandslamový tenisový turnaj, ktorý sa uskutočnil od 22. júna do 5. júla 2009 na otvorených dvorcoch s trávnatým povrchom.
Seniori.
Dvojhra mužov.
 Roger Federer vs. Andy Roddick 5–7, 7–6(6), 7–6(5), 3–6, 16–14
Dvojhra žien.
 Serena Williamsová vs. Venus Williamsová 7–6 (3), 6–2
Štvorhra mužov.
 Daniel Nestor / Nenad Zimonjić vs. Bob Bryan / Mike Bryan 7–6(7), 6–7(3), 7–6(3), 6–3
Štvorhra žien.
 Serena Williamsová / Venus Williamsová vs. Samantha Stosurová / Rennae Stubbsová 7–6 (4), 6–4
Zmiešaná štvorhra.
 Mark Knowles / Anna-Lena Grönefeldová vs. Leander Paes / Cara Blacková 7–5, 6–3
Leopold Infeld

Leopold Infeld (* 20. august 1898, Krakov, Poľsko – † 15. január 1968, Varšava) bol poľský fyzik. Zaujímal sa o teóriu relativity, v rokoch 19361938 spolupracoval na Princetonskej univerzite s Albertom Einsteinom. Výsledkom tejto spolupráce bola ich rovnica opisujúca pohyby hviezd. V rokoch 1939 až 1950 pôsobil v Toronte na tamojšej univerzite. Po prvom použití atómovej bomby v roku 1945 začal, podobne ako Einstein, vystupovať ako mierový aktivista. Pre túto činnosť bol v Kanade nespravodlivo obvinený zo sympatií ku komunizmu. V roku 1950 sa vrátil do rodného Poľska, kde aj zomrel.
Čermáň

Čermáň je mestská časť Nitry ležiaca v jej juhozápadnej časti. Jeho rozloha je 2,9 km². Toto sídlisko je v súčasnosti rozdelené Dolnočermánskou ulicou na "Horný Čermáň" a "Dolný Čermáň". Dolný Čermáň je väčšia a staršia časť, v ktorej sa nachádzajú rôzne továrne, firmy, školy, ale aj paneláky a rodinné domy. Horný Čermáň je spleť malých uličiek a rodinných domov, kam nejazdí ani žiaden autobus mestskej hromadnej dopravy. Celý Čermáň je ohraničený z juhozápadu Hornočermánskou ulicou, z východu Cabajskou, zo severu Železničiarskou, Hanulovou ulicou a sčasti Hviezdoslavovou triedou a zo západu Dolnočermánskou a Golianovou ulicou. Čermáň susedí s mestskými časťami Klokočina a Horné Krškany.
V Čermánskej oblasti sa nachádza materská škola, základná škola a dve stredné školy (Stredné odborné učilište potravinárske a Stredná priemyselná škola stavebná). Je tu postavený aj Kostol svätého Urbana.
Na Dolnočermánskej ulici sa nachádza aj Domov sociálnych služieb (domov dôchodcov), na Železničiarskej ulici Domov dôchodcov a domov sociálnych služieb. V niekdajšom Kultúrnom dome na Dolnočermánskej ulici má sídlo Miestny odbor Matice Slovenskej v Nitre, v jej priestoroch sídli i miestna pošta - Nitra 12.
Na Golianovej ulici od roku 1945 pôsobí futbalový klub ČFK Nitra (v minulosti pôsobil pod názvami Dynamo Čermáň, od sedemdesiatych rokov 20. storočia až do začiatku nového storočia ako Strojár Nitra). Klub momentálne pôsobí v 4. lige. Jeho odchovancami sú napr. Miroslav Stoch alebo Ľubomír Bernáth. Bývalý Strojár v minulosti využíval aj telocvičňu vedľa Stavebnej priemyslovky, pričom budova i areál boli vzorne udržiavané (pribudli tenisové kurty), avšak po nástupe primátora Víteka (SDKÚ) do funkcie chcelo mesto telocvičňu (a hlavne lukratívne pozemky pod ňou) vymeniť za zrúcaninu kúrie v mestskom parku. Telocvičňa i areál boli klubu odňaté a boli na nejakú dobu opustené a postupne chátrali až nakoniec ostali v dezolátnom stave. Dňa 8. decembra 2016 v tom čase už takmer dekádu nevyužívaná telocvičňa zhorela a na jej mieste neskôr postavili úplne novú. 
V polovici osemdesiatych rokov 20. storočia sa začala demolácia pôvodne chudobnej štvrte rodinných domov na uliciach Wolkerova (dnes Golianova) a Karola Marxa. Táto zástavba mala pôvodne ustúpiť novej výstavbe jedného z posledných nitrianskych sídlisk - sídlisku Čermáň Stred. Po revolúcii sa však výstavba sídlisk zastavila, niekoľko rokov zostal tento priestor nevyužitý a zarastený. Až v druhej polovici deväťdesiatych rokov sa spustila na tomto mieste výstavba nových bytových domov, pričom vznikla nová ulica - Južná. Nová štvrť je známa aj ako Martinák (alebo u Martináka) - podľa mena stavebnoinvestičnej spoločnosti, ktorá výstavbu realizovala.
Evelyn Kingová

Evelyn "Champagne" Kingová (* 1. júl 1960) je americká R&amp;B speváčka diskovej a post-diskovej éry. Vyrastala v Bronxe, New Yorku. Jej najväčšie hity sú piesne "Shame", "Love Come Down" a "I'm in Love".
Papradka samičia

Papradka samičia ("Athyrium filix-femina") je rastlina z čeľade sladičovité ("Polypodiaceae") alebo (podľa niektorých zdrojov) papradkovité ("Athyriaceae").
Druhové meno "filix-femina" (doslova papraď - žena) dostala v časoch, kedy sa toho o rozmnožovaní papraďorastov vedelo len málo a ľudia predpokladali, že papradka samičia je samičia rastlina toho istého druhu ako papraď samčia ("Dryopteris fylix-mas").
Je to bylina bez nadzemnej stonky často rastúca v lesoch severnej pologule. Bežne sa pestuje aj ako okrasná rastlina v záhradách. Uprednostňuje kyslú, ílovitú, vlhkú, humóznu pôdu, nemá rada vápencové podložia. Dorastá do výšky 50 až 100 cm. Má bohatú prízemnú ružicu svetlozelených kopijovitých listov, ktorými pripomína papraď samčiu. Na rozdiel od paprade samčej lístky paprade samičej sú zložitejšie strihané: 2 - 3 krát perovito strihané a tvoria 20 - 40 jariem (čiže párov na hlavnej listovej stopke). Podobná je jej aj papradka alpínska ("Athyrium distendifolium"), ktorá rastie v horských lesoch.
Na spodnej strane listov (tzv. trofosporofytov - listov plniacich vyživovaciu aj rozmnožovaciu funkciu) sa nachádzajú podlhovasté až háčikovito ohnuté kôpky výtrusníc. Dozrievajú v júli až septembri a do zrelosti sú zakryté zreteľnými bočnými brvitými útvarmi. Jej koreň je jedovatý. Už malé množstvo môže zabiť aj človeka.
Majstrovstvá sveta v atletike 2009 – Beh na 400 m mužov

Beh na 400 metrov mužov bola jedna z 24 mužských disciplín na Majstrovstvách sveta 2009 v Berlíne. Súťažilo sa na Olympijskom štadióne v dňoch 18., 19. a 21. augusta.
Vysielač Dubník

Vysielač Dubník () je rádiový a televízny vysielač. Nachádza sa na vrchu Dubník neďaleko rovnomennej osady v Slanských vrchoch.
Konštrukcia.
Tento kotvený oceľový stožiar vysoký 318 metrov je najvyššou stavbou na Slovensku. Konštrukcia stožiara je podobná s Vysielačom Suchá hora. Bol postavený v roku 1961 a do prevádzky bol uvedený 24. februára 1961.
Vedľa vysielača sa nachádza voľne stojaca oceľová telekomunikačná veža.
V auguste v roku 1968 bola okupačnými vojskami zničená vysielacia technika. Vysielač bol odstavený aj z dôvodu požiaru.
Šírený program.
Vysielacie stredisko patrí medzi najdôležitejšie a najvýkonnejšie vysielače na Slovensku. Signál z Dubníka je dostupný na veľkej časti východného Slovenska s výraznými presahmi do okolitých krajín. Prioritne má pokryť Košickú kotlinu, Východoslovenskú nížinu so Zemplínom a Šariš, no presahy umožňujú prijímať signál i na Spiši či Liptove.
TV vysielače.
V apríli 2011 bolo ukončené šírenie analógového signálu Dvojky a TV Markíza, v auguste 2011 aj Jednotky.
Digitálne televízne vysielanie.
28. apríla 2011 bola spustená distribúcia verejnoprávneho multiplexu.
DAB+.
V januári 2023 bolo z vysielača spustené digitálne rozhlasové vysielanie.
Najbližšie vysielače.
Okolité významné vysielače a vzdialenosť k nim:
Prístup.
K vysielaču vedie asfaltová cesta z obce Zámutov, Zlatá Baňa alebo bývalej osady Dubník, ktorá je súčasťou obce Červenica.
Štuka

Štuka môže byť:
Pečenie

Pečenie je:
Pečenie v širšom zmysle.
Podľa miery prepečenia rozlišujeme:
Podľa objektu, na/v ktorom sa pečie rozlišujeme:
John Kennedy Toole

John Kennedy Toole (* 17. december 1937, New Orleans, Louisiana, USA – † 26. marec 1969, Biloxi, Mississippi) bol americký spisovateľ známy predovšetkým ako autor románu "A Confederacy of Dunces".
Životopis.
Detstvo prežil na okraji New Orleansu pod vplyvom dominantnej matky Thelmy Ducoing Toole. V New Orleanse navštevoval The Tulane University of Louisiana. Ako šestnásťročný napísal svoj prvý román "The Neon Bible". 
Po absolvovaní univerzity pokračoval v magisterskom štúdiu na University of Columbia. Asi rok pôsobil ako asistent profesora anglistiky na University of Louisiana at Lafayette. Potom začal vyučovať v New Yorku na Hunter College a súbežne robil doktorát na University of Columbia. Štúdium nedokončil, pretože bol roku 1961 povolaný do vojenskej služby. Absolvoval ju v Portoriku ako učiteľ angličtiny pre španielsky hovoriacich odvedencov. Po ukončení vojenskej služby sa Tool vrátil do New Orleansu, kde učil na St. Mary’s Dominican College. Doktorandské štúdium nakoniec dokončil na The Tulane University of Louisiana.
Po návrate z armády Toole často pobýval v New Orleanse vo Francúzskej štvrti, ktorej prostredie tvorí kulisu jeho najznámejšieho románu "A Confederacy of Dunces". Inšpiráciu pre tento román čerpal aj v továrni na výrobu odevov, kde bol krátko zamestnaný, alebo keď pomáhal svojmu priateľovi predávať na ulici párky.
"A Confederacy of Dunces" dokončil v roku 1967. Dielo ponúkol nakladateľstvu "Simon and Schuster", ktoré ho však ako nezaujímavé odmietlo. Keď nakladateľstvo knihu odmietlo vydať, prepadol depresii, ktorá vyvrcholila 26. marca 1969, kedy spáchal samovraždu pomocou hadice pripojenej na výfuk svojho auta.
Dielo.
Román "A Confederacy of Dunces" (v českom preklade ako "Spolčení hlupců") vyšiel až po autorovej smrti v roku 1980 vďaka úsiliu jeho matky. V roku 1981 bol ocenený Pulitzerovou cenou. Prvý román "The Neon Bible" (v českom preklade ako "Neónová bible"), ktorý napísal ako šestnásťročný, vyšiel v roku 1989.
Praženie (na tuku)

Praženie (iné názvy: vyprážanie, smaženie, vysmážanie, škvarenie, dokonavý vid: vypraženie, upraženie, vysmaženie, usmaženie, uškvarenie) je tepelná úprava pokrmu, pri ktorej sa pevné kusy polotovaru (mäsa, mäsa obaleného v cestíčku, zemiakov, zeleniny a pod.) nechajú do 15 minút na panvici v oleji pri teplote značne vyššej (vyše 200°C), než je teplota varu vody. Počas tejto doby je väčšinou potrebné ho niekoľkokrát obrátiť. Tým sa pokrm pripraví rýchlejšie ako varením. Aby nedochádzalo k pripaľovaniu pri vysokej teplote, ale pritom bol pokrm dostatočne tepelne upravený aj vo vnútri, je nutné vyprážať len tenké plátky.
Zvláštna forma vyprážania je fritovanie, pri ktorom sú pevné kusy polotovaru do nádoby s olejom úplne ponorené a zvyčajne ležia v zvláštnom sitku – z praktických dôvodov. 
Zdravie.
Niektoré druhy jedla pripravované týmto spôsobom môžu predstavovať veľmi nezdravú stravu vedúcu k obezite a celulitíde.
Vedci z Technickej univerzity v Mnichove po prvý raz preukázali prítomnosť rakovinotvornej látky – glycidamidu – vo vyprážaných hranolčekoch a zemiakových lupienkoch. Glycidamid je látka vznikajúca pri zahrievaní produktov zo zemiakov a je ďaleko nebezpečnejšia než v hranolčekoch v máji 2002 objavený akrylamid.
Glycidamid bol pri tomto teste preukázaný vo výrobkoch vo veľmi malom množstve, od 0,3 do 1,5 mikrogramu na kilogram v desiatich vzorkách zemiakových lupienkoch a v troch druhoch hranolkách.
Glycidamid aj akrylamid sa uvoľňujú vo vysokých teplotách pri tepelnom spracovaní zemiakových produktov. K tomu prichádza pri 120 stupňoch Celzia. Oveľa nebezpečnejšie látky vznikajú pri teplotách nad 180 stupňov Celzia.
Džem

Džem môže byť:
Ovocná nátierka

Ovocná nátierka (nespisovne [bohemizmus] "ovocná pomazánka") môže byť:
Flambovanie

Flambovanie (z fr. "flamber" = "horieť") je opaľovanie niektorých pokrmov rôzne aromatizovaným alkoholom (koňakom, likérom, rumom, vodkou). Zapáliť sa dajú jedine pary z nápoja, ktorý obsahuje viac ako 40 % alkoholu. Táto úprava zlepšuje vzhľad alebo chuť pokrmu. 
Podstata flambovania spočíva v tom, že sa malé množstvo alkoholu, ktorým sa poleje obsah panvice, následne zapáli. Alkohol sa nechá horieť tak dlho, až sa kompletne spáli a vo flambovanom pokrme tak zostane len šťava, v ktorej bol všetok prebytok tuku spálený a spotrebovaný plameňom.
Pri flambovaní je nutné dbať na bezpečnosť a znížiť riziko vzniku nehôd, napríklad rozliatie horiaceho destilátu na alebo príliš prudké vzplanutie alkoholu a následné popálenie.
John Polkinghorne

John Polkinghorne (* 16. október 1930, Weston-super-Mare, Spojené kráľovstvo† 9. marec 2021, Cambridge, Spojené kráľovstvo) bol britský časticový fyzik a teológ. Napísal viacero kníh o otázkach vedy a viery a v roku 2002 dostal Templetonovu cenu.
Exil (rozlišovacia stránka)

Exil môže byť:
Babylon (rozlišovacia stránka)

Babylon môže byť:
Babylón môže byť po grécky, po česky a (pre Mezopotámiu) nesprávne po slovensky: mezopotámske a egyptské mesto Babylon - pozri vyššie
Želé

Želé alebo rôsol je látka, ktorá sa vyrába pridaním kvapaliny buď do želatíny, kedy je z toho živočíšny produkt, alebo do pektínu, čo je látka rastlinného pôvodu. Ako želé je tiež nazývaná zavarenina pripravená z ovocnej šťavy a cukru. Želé pripravíme tiež z bežne predávaného džúsu alebo nektáru. Vzhľad a chuť želé je možné vylepšiť pridaním napr. kúskov ovocia, orechov, byliniek alebo prúžkov kôry z citrusových plodov. 
Výraz želé sa tiež často používa v súvislosti s pečením. Želé sa používa na vytvorenie efektnej a chutnej vrstvy pri príprave tort, koláčov a zákuskov. Nalieva sa na krém, marmeládu alebo ovocie, aby sa nepresiaklo do korpusu. Želé je nutné pri príprave povariť a aj po stuhnutí ho možno rozpustiť. Na tortách sa vytvára buď silná vrstva želé alebo tenká vrstva želé, ktorá chráni ovocie pred oschnutím. Silné vrstvy želé vznikajú vďaka agaru, ktoré pochádza z morských rias. Vďaka agaru vzniká silná vrstva želé, ktoré možno ľahko krájať. Tenké vrstvy želé naopak vznikajú vďaka karagénanu získaného tiež z morských rias a karubínu, ktorý sa získava z rohovníka obyčajného.
Bryce DeWitt

Bryce Seligman DeWitt (* 8. január 1923, Dinuba, Kalifornia, USA - † 23. september 2004, Austin, Texas, USA) bol americký teoretický fyzik. Je známy vďaka svojmu prínosu v oblastiach teórie gravitácie a poľa. Položil základy kanonickej všeobecnej teórie relativity. Spolu s Johnom Archibaldom Wheelerom formuloval Wheelerovu-DeWittovu rovnicu a so svojim študentom Larrym Smarrom je pôvodcom numerickej teórie relativity.
Narodil sa ako Carl Bryce Seligman, ale v 50. rokoch 20. storočia si zmenil meno. Počas 2. svetovej vojny slúžil v armáde ako námorný letec. Bol ženatý s matematickou fyzičkou Cécile DeWitt-Moretteovou. Zomrel 23. septembra 2004 ako osemdesiatjedenročný na rakovinu pankreasu.
John Archibald Wheeler

John Archibald Wheeler (* 9. júl 1911, Jacksonville, Florida, USA - † 13. apríl 2008, Hightstown, New Jersey, USA) bol americký teoretický fyzik. Zaoberal sa najmä teóriou relativity a relativistickou astrofyzikou.
Wheeler sa snažil o realizáciu Einsteinovej vízie jednotnej teórie poľa a tiež o spojenie kvantovej mechaniky a teórie relativity do jednotnej teórie. Je tiež pôvodcom pojmov čierna diera a červia diera. Je nositeľom viacerých významných vedeckých ocenení: Ceny Enrica Fermiho (1968), Oerstedovej medaily (1983), Medaily Alberta Einsteina (1988), Matteucciho medaily (1993) a Wolfovej ceny za fyziku (1997). Jeho rukami tiež prešlo viacero významných postgraduálnych študentov, napr. Richard Phillips Feynman a iní.
Katapult (rozlišovacia stránka)

Katapult môže byť:
Kynologický Klub Anička Košice

Kynologický klub Anička Košice je najstarším kynologickým klubom na Slovensku.
V súčasnosti je jeho právna forma občianske združenie. KK Anička Košice vytvára svojim členom podmienky pre voľnočasové aktivity, najmä výcvik psov a tréning psích športov.
Je členom Zväzu športovej kynológie (ZŠK) a Asociácie slovenských klubov agility (ASKA), čo umožňuje členom klubu zúčastňovať sa oficiálnych akcií pod záštitou týchto organizácii, teda hlavne skúšok z výkonu psov a agility pretekov.
Klub organizuje odborné semináre aj rôzne podujatia ako skúšky a preteky, ktorých sa zúčastňujú aj pretekári z iných klubov na Slovensku ako aj zo zahraničia.
História.
V roku 1949 sa niekoľkí nadšenci kynológie rozhodli založiť kynologickú jednotku v Košiciach. Predmetom činnosti tejto jednotky bol chov a výcvik služobných psov. Jej zakladateľmi bol Štefan Golodžej, Adolf Hynek, Karel Jeníček, Vladimír Putiš a manželia Irena a Anton Semanský. Trvalo však tri roky, kým ich mesto uznalo ako organizáciu. S výcvikom sa začalo u Ozbrojenej ochrany štátnych železníc. Tento cvičák bol po krátkom čase zrušený a klub sa presťahoval na parcelu za novou tehelňou. Keďže na tomto mieste bolo v čase dažďov priestranstvo stále pod vodou, klub sa musel opäť sťahovať. Mestský národný výbor im pridelil na výcvik časť trhoviska na dobytok. Po dvoch rokoch musel klub opustiť aj tieto priestory a uvoľniť tak miesto pre novú bytovú výstavbu. Vďaka porozumeniu u riaditeľstva Východoslovenských tehelní bolo ďalšie cvičište vybudované na pozemku za starou tehelnou. Po piatich rokoch sa klub musel znovu kvôli výstavbe tentoraz Strednej priemyselnej školy hutníckej presťahovať. Mestský národný výbor pridelil kynologickému klubu parcelu pri Prešovskej ceste, kde museli členovia naviezť zeminu a priestor zrovnať ťažkou technikou. Po niekoľkých týždňoch klub musel naposledy zmeniť svoje pôsobisko. MsNV totiž na parcelu vydal dva výmery . V tom čase klub patril ku KV ZVÄZARMU, ktorý disponoval pozemkom na Aničke. Časť z neho bola vyčlenená pre kynológiu a tak sa začal budovať v poradí už piaty areál, v ktorom klub sídli dodnes.
Upolu

Upolu je ostrov vulkanického pôvodu, nachádzajúci sa v južnom Pacifiku v súostroví Samoa. Je to druhý najväčší ostrov súostrovia, jeho dĺžka je a zaberá plochu a najvyšší bod je nad hladinou mora. Na ostrove trvalo žije približne 134 tisíc ľudí, nachádza sa tu aj hlavné mesto Samoy Apia.
V polynézskej mytológii je meno Upolu meno prvej ženy, ktorá vstúpila na ostrov. Na konci 18. a začiatkom 19. storočia sa krátko nazýval aj "Ojalava", resp. "Ojolava".
Geologický vývoj.
Ostrov predstavuje vynorený zvyšok masívneho bazaltového štítového vulkánu, ktorý sa vytvoril v dvoch periódach v pliocéne až pleistocéne. Posledná aktivita je datovaná len na niekoľko desiatok tisíc rokov a predstavuje ju niekoľko lávových prúdov neďaleko centrálneho chrbta ostrova.
Zaujímavosti.
Na ostrove žil koncom 19. storočia Robert Louis Stevenson (vlastnil asi pozemkov v osade Vailima neďaleko hlavného mesta), v roku 1894 tu zomrel a je tu aj pochovaný. Rezidencia sa neskôr stala sídlom guvernéra Nemeckej Samoy, sídlom správcu Britského guvernéra a po získaní nezávislosti aj sídlom predsedu vlády. V súčasnosti je v budove Stevensonove múzeum.
Podľa Guinnessovej knihy rekordov (z roku 2005) na ostrove žije aj najmenší známy pavúk.
Krížňanský príkrov

Krížňanský príkrov môže byť:
Autobusová doprava v Prahe

Autobusová doprava v Prahe je systém autobusových liniek, ktoré prevádzkujú rôzni dopravcovia, z ktorých najvýznamnejší je Dopravní podnik hlavního města Prahy, a.s. Väčšina mestských a prímestských liniek je zaradená do systému Pražskej integrovanej dopravy očíslovaná trojcifernými číslami (celkom 518 liniek - platné k 07.2021):
Niekoľko liniek, hlavne tie, ktoré nie sú financované mestom, nie sú zaradené do celomestského číslovania ani do systému PID: sú označené logami alebo názvami obchodných centier alebo číslami rady od 701 vyššie a pod. V licenciách majú linky čísla rady 100xxx (mestské a prímestské linky PID) a 103xxx (mestské linky nezaradené do PID). Okrem Dopravného podniku hl. m. Prahy na vnútromestských linkách jazdí Veolia Transport Praha s.r.o. (predtým Connex Praha; asi 8 liniek, linky 165, 173 a linky v oblasti Počerníc), BADO Bus s. r. o. (linka 232), Jaroslav Štěpánek (linka 110). Praha je tiež dôležitým východiskovým uzlom prímestskej a diaľkovej autobusovej dopravy.
George Eastman

George Eastman (* 12. júl 1854, Waterville, New York, USA – † 14. marec 1932, Rochester, New York, USA) bol americký podnikateľ a vynálezca, zakladateľ spoločností Kodak a Eastman Chemical.
V roku 1874 sa začal zaujímať o fotografiu. V roku 1884 si patentoval fotografické médium, ktoré nahradilo krehké sklené tabule emulziou potiahnutou na zvitku papiera. Tento vynález mal za príčinu rozvoj fotografie.
Bol známy aj ako filantrop a podporovateľ vedy a umenia. Založil školu hudby, daroval veľkú finančnú sumu MIT. Viaceré dary smerovali aj do "University of Rochester", pre nemocnice, alebo nadáciu na podporu Afroameričanov. Vlastnil aj jednu z najväčších súkromných umeleckých zbierok.
Georges Simenon

Georges Simenon celým menom Georges Joseph Christian Simenon (* 13. február 1903, Liège, Belgicko – † 4. september 1989, Lausanne, Švajčiarsko) bol belgicko-francúzsky spisovateľ detektívnych a psychologických románov.
Bol tvorcom postavy komisára Maigreta. Napísal 425 románov a viaceré krátke príbehy, z ktorých bola väčšina aj sfilmovaná. Jeho diela boli preložené do 50 jazykov. Patrí tak k najviac publikovaným spisovateľom 20. storočia.
Pre noviny začal písať ako 16 ročný. Neskôr odišiel do Paríža aby sa stal spisovateľom. Od roku 1923 do 1933 napísal viac ako 200 kníh pod 16 pseudonymami. Pod jeho vlastným menom vyšla až kniha "Pietr-le-Letton" (1929), kde prvýkrát predstavil postavu parížskeho komisára Maigreta.
Arašidové maslo

Arašidové maslo je potravina pochádzajúca z USA. Pomleté arašidy spolu s rastlinným olejom, soľou a cukrom vytvára homogénnu, ťahajúcu sa hmotu. Chutí ako slaná arašidová kaša. Má vysoký podiel tuku – 2 500 kJ (597 kcal) na 100 g – a je aj bohaté na vitamíny E a H.
Použitie.
Maslo sa používa na chlieb, sendviče, hrianky a ovocie. Používa sa aj so želé, alebo sa mieša s marmeládou, a je súčasťou mnohých amerických receptov.
Dejiny.
Prvé arašidové maslo bolo do USA dovezené domorodými Mexičanmi. Najskôr sa používalo ako liek, potom pacienti zistili príjemnú chuť hmoty a začali si ho pridávať do svojich jedál. 
Hoci objav arašidového masla býva často pripisovaný J. H. Kelloggovi v roku 1895, už v roku 1884 si Kanaďan Marcellus G. Edson dal patentovať podobný produkt, a v roku 1890 George A. Bayle Jr. predával "Peanut butter".
24 január je národny deň arašídového masla v USA.
Rozšírenie.
Arašidové maslo je populárne najmä v Severnej Amerike, Veľkej Británii, Južnej Afrike, Holandsku (Pindakaas), Filipínach a Indonézii.
Kompót

Kompót označuje ovocie, ktoré je žiadúcim spôsobom tepelne spracované. 
Delenie.
Kompóty bývajú čerstvé alebo uskladnené v pohároch či plechovkách. Vo veľkovýrobniach sú spravidla kompóty vyrábané v plechovkách, do pohárov sa ovocie zavára v domácej výrobe. Čerstvý kompót nie je konzervovaný a je určený pre rýchlu konzumáciu.
Výroba kompótu.
Ovocie sa podľa druhu očistí a upraví. Ak ide o väčšie ovocie, je potrebné ho rozrezať. Umiestni sa do hrnca, zaleje sa vodou s pridaným cukrom či umelými sladidlami (je možné pridať i niektoré korenie ako napr. škorica alebo klinčeky) a varí sa až do doby požadovanej konzistencie.
Postup zavárania kompótu.
Ovocie sa očistí a naukladá do pohára, kde sa zaleje vodou. Je možné pridať požadované množstvo cukru alebo umelého sladidla pre diabetikov. Pohár sa pevne uzavrie kovovým viečkom. Umiestni sa do do vhodného hrnca, najlepšie špeciálneho hrnca na zaváranie, kde sa ohrieva na teplotu minimálne 85 °C a pri tejto teplote sa drží aspoň 20 minút. Po tejto dobe by ovocie malo byť konzervované (pasterizované) a dobre chránené i niekoľko rokov pred faktormi ohrozujúcimi jeho kvalitu. Takto zavarené ovocie sa označuje ako zaváranina.
Či je zaváranina správne zavarená sa zistí tak, že viečkom nemožno pootočiť, v pohári nie je pena (po spätnom nasatí vzduchu) a viečko nie je vypučené (v pohári je podtlak).
Konzumácia.
Čerstvý kompót sa konzumuje teplý pre zahriatie alebo studený pre osvieženie. Je možné ho naďalej spracovávať napríklad do dezertov alebo miešaných nápojov.
Huey Lewis &amp; the News

Huey Lewis &amp; The News je americká rocková hudobná skupina. Kapelu tvoria Huey Lewis, Sean Hopper, Bill Gibson, Mario Cipollina, Chris Hayes a Johnny Colla. K ich najúspešnejším piesňam patria „Heart and Soul“, „Do You Believe in Love“, „I Want a New Drug“ či „The Power of Love“. Posledná pieseň sa tiež objavila v americkom filme "Návrat do budúcnosti I" v ktorom hrá Michael J. Fox.
Blondie

Blondie môže byť:
Arcibiskup canterburský

Arcibiskup canterburský je najvyšší biskup, predstavený Anglikánskej cirkvi, symbolický najvyšší predstaviteľ svetovej anglikánskej komunity a diecézny biskup Canterburskej diecézy.
Prvým arcibiskupom canterburským bol svätý Augustín z Canterbury, ktorý v roku 597 založil prvú anglickú diecézu. Súčasným, v poradí 105. arcibiskupom canterburským je Justin Welby. 
Od čias svätého Augustína až do 16. storočia boli arcibiskupi v spojení so svätou stolicou v Ríme a tak obdržali pálium. V období anglickej reformácie prišlo k odluke cirkvi v Anglicku z vplyvu pápeža a rímskokatolíckej cirkvi. Táto odluka mala zo začiatku prechodný charakter, ale postupne došlo k trvalému oddeleniu oboch cirkví a ustanoveniu nezávislosti Anglikánskej cirkvi.
V stredoveku existovali rôzne variácie nominácie na pozíciu arcibiskupa a biskupov. V niektorých prípadoch bol volený zborom kanonikov Canterburskej katedrály, menovaný kráľom alebo pápežom. Od čias reformácie Anglikánska cirkev získala štatút štátnej cirkvi a výberom arcibiskupa je zákonom poverený panovník. V súčasnosti je menovaný predsedom vlády v mene panovníka a je vyberaný zo zoznamu dvoch kandidátov navrhnutých Kráľovskou nominačnou komisiou.
Hot R&amp;B/Hip-Hop Songs

Hot R&amp;B/Hip-Hop Songs (pôvodné označenie bolo napríklad Black Singles Chart) je hudobný týždenný rebríček "Billboardu". Debut rebríčku sa konal v roku 1942. V rebríčku sa menili žánre, od rhythm and blues, rock and roll, doo wop, až po soul či funk. Medzi rôzne mená rebríčku patria: 
Hudobníci.
Hudobníci s najvyšším počtom #1 R&amp;B hitov:
Lanfrank z Pavie

Lanfrank z Pavie či Lanfrank z Bec (* cca 1010, Pavia, Lombardsko – † 28. máj 1089, Canterbury, Anglicko) bol teológ talianskeho (presnejšie lombardského) pôvodu, opát v Beca neskôr arcibiskup v Canterbury. Je známy najmä svojou ostrou polemikou s Berengarom z Tours v ktorej hájil doktrínu transsubstanciácie. Bol učiteľom Anselma z Canterbury, svojho nástupcu v arcibiskupskom úrade.
Captain &amp; Tennille

Captain &amp; Tennille je americké hudobné duo. Členmi kapely sú "Captain" Daryl Dragon (* 27. augusta 1942) a Toni Tennille (*8. mája 1940). Ich najväčšími hitmi sú „The Way I Want to Touch You“, „Lonely Night (Angel Face)“ či „Muskrat Love“.
Svätý Štefan (Liptovský Mikuláš)

Svätý Štefan je oficiálne jedna zo 16 mestských častí Liptovského Mikuláša. Pomenúva katastrálne územie (v minulosti Okoličné II), ktoré vzniklo oddelením z katastrálneho územia Okoličné a územne nesúvisí so zvyškom katastrálneho územia mesta. Trvalo tu nežijú žiadni obyvatelia.
Polohopis.
Leží prevažne v Liptovskej kotline SSV od Okoličného. Územie je predĺžené v smere JJZ-SSV a na severe zasahuje do Západných Tatier. Na západe hraničí s obcou Žiar, na juhu s Veternou Porubou, na juhovýchode s Liptovským Ondrejom, na východe s Konskou a na severovýchode s Jamníkom.
Oporný systém (architektúra)

Oporný systém je charakteristický konštrukčný prvok gotickej architektúry. Hmotnosť klenby je zvedená do klenbových rebier a z nich na piliere stojace medzi jednotlivými poľami klenby (vnútorný oporný systém). Pri veľkých stavbách je tlak smerom do strán stále významný, preto sú doplnené vonkajším oporným systémom - tlak klenby preberajú oporné oblúky, ktoré ho zvádzajú do často mohutných oporných pilierov. Na zaistenie väčšej stability sú oporné piliere zaťažené fiálami. Oporné oblúky sú typické pre kostoly bazilikálneho typu, pri halových a menších stavbách sú oporné piliere priložené priamo k múru. Stavby stojace v blízkosti iných stavieb o ne môžu byť opreté pomocou rozporných oblúkov, ktoré sú obdobou oporných pilierov.
Odvedenie tlakov klenby do rohových bodov (na piliere) umožňuje odľahčenie múrov (múr sa v podstate stáva zbytočným). Na jeho miesto nastupujú obrovské okná, často zdobené kružbami a vitrážami. Na druhú stranu umožňuje oporný systém vďaka odvádzaniu veľkých tlakov dosiahnutie oveľa vyšších výšok, dovtedy nevídaných (Katedrála v Beauvais - výška klenby 48 m). Oporný systém vytvára staticky samostatné jednotky, odpovedajúce jednému poľu hlavnej klenby. Susedné jednotky boli zo začiatku oddelené zosilnenými lomenými oblúkmi - klenbovými pásmi. Radením týchto jednotiek za seba vznikajú veľké, pokojne plynúce priestory gotických kostolov.
Typ klenby zo začiatku určuje charakter oporného systému. Pri starších katedrálach so šesťdielnou klenbou sa v nosnej funkcii striedajú stĺpy s piliermi, prípadne silnejšie podpory (nesúce diagonálne rebrá i klenbové pásy) so slabšími (nesúcimi len priečne rebrá). Neskôr tento rozdiel zmizol.
Oporný systém

Oporný systém môže byť:
Comodoro Rivadavia

Comodoro Rivadavia je dôležitý prístav a centrum priemyslu na pobreží Atlantického oceánu v provincii Chubut, v južnej Argentíne. Je hlavným mestom departmentu Escalante a najväčším mestom provincie. Pri sčítaní ľudu v roku 2010 malo mesto 175 196 obyvateľov. Mesto bolo založené v roku 1901.
Mužská dvojhra na Wimbledone 2009

Mužská dvojhra na Wimbledone 2009 sa hrala ako súčasť Wimbledonu 2009. Víťazom sa stal Roger Federer, ktorý zároveň prekonal rekord Pete Samprasa v počte víťaztiev na Gramslamových turnajoch.
Herbert Aaron Hauptman

Herbert Aaron Hauptman (* 14. február 1917, New York, New York, USA – † 23. október 2011, Buffalo) bol americký matematik a nositeľ Nobelovej ceny za chémiu. 
Vyvinul prevratnú matematickú metódu, ktorá spôsobila revolúciu v oblasti určovania molekulárnej štruktúry kryštalických materiálov, čím úplne zmenila vtedajšiu chémiu. V súčasnosti sú Hauptmanove metódy, ktoré neskôr aj vylepšoval, bežne používané pri riešení zložitých štruktúr. Za tento objav dostal v roku 1985 Nobelovu cenu za chémiu (spolu s Jerome Karleom).
Hanna Neumannová

Johanna (Hanna) Neumannová (* 12. február 1914, Lankwitz, Berlín, Nemecko - † 14. november 1971, Ottawa, Kanada) bola nemecká matematička. Zaoberala sa najmä teóriou grúp. Bola ženou Bernharda Neumanna, významného matematika a teoretika grúp a matkou piatich detí, z ktorých sa tri tiež stali matematikmi, z nich je najznámejší Peter Michael Neumann.
Bernhard Neumann

Bernhard Hermann Neumann (* 15. október 1909, Berlín, Nemecko – † 20. október 2002, Canberra, Austrália) bol britský matematik narodený v Nemecku. 
Bol jedným z najvýznamnejších matematikov pracujúcich v oblasti teórie grúp, do veľkej miery ovplyvňoval smer vývoja tohto odvetvia. Jeho manželka, Hanna Neumannová, a syn, jeden z piatich detí, Peter Michael Neumann, sú tiež známi pre ich prínos v oblasti teórie grúp.
Peter Michael Neumann

Peter Michael Neumann (* 28. december 1940, Oxford, Spojené kráľovstvo† 18. december 2020) bol britský matematik, syn významných matematikov Bernharda Neumanna a Hanny Neumannovej. Zaoberal sa predovšetkým teóriou grúp, známy je tiež vďaka vyriešeniu Alhazenovho problému.
Po získaní titulu Bachelor of Arts na Queen’s College v Oxforde v roku 1963 získal titul DPhil na Oxfordskej univerzite v roku 1966.
Sídlisko (komplex budov)

Sídlisko je komplex obytných budov s občianskou vybavenosťou. Sídliská boli stavané za účelom poskytnutia rýchleho a lacného bývania pre veľké množstvo ľudí. Pojem „sídlisko“ sa obvykle používa pre ucelené a centrálne naplánované mestské štvrte s prevažne obytnou funkciou, a väčšinou v kontexte výstavby z čias socializmu. Sídliská sú obvykle tvorené viacpodlažnými bytovými domami, avšak súčasťou sídlisk môžu byť aj rodinné domy. 
Prvé centrálne plánované štvrte s obytnou funkciou sa na území Slovenska stavali už na prelome storočí, obvykle ako ubytovanie pre robotníkov – ako napríklad bratislavský Zehnhaus z roku 1902. Najväčší rozmach sídliskovej výstavby ale prišiel až po druhej svetovej vojne. Spočiatku sa stavali tehlové sídliská, často v štýle socialistického realizmu, ale od roku 1955 sa na Slovensku začali objavovať aj prvé panelové domy, a až do roku 1990 sa postupne stali výlučným spôsobom masovej bytovej výstavby. 
Primárnou funkciou sídlisk bola obytná funkcia. Kvôli finančným a technickým problémom počas výstavby, sídliskám – najmä tým novším – často chýbala občianska vybavenosť napriek tomu, že obvykle bola súčasťou pôvodných projektov. Kvôli tomu si sídliská vyslúžili ľudové pomenovanie „nocľahárne“. 
Keďže väčšina Slovenska bola urbanizovaná počas socialistického režimu, sídliská dodnes tvoria významnú časť veľkých miest na Slovensku, avšak od čias ich výstavby sa ich podoba výrazne zmenila pod vplyvom zatepľovania budov, zahusťovania výstavby alebo iných zásahov.
Pavel Kříž (herec)

Pavel Kříž (* 18. apríl 1961, Brno) je český herec a psychoterapeut. Po svojej emigrácii najprv do Veľkej Británie a odtiaľ neskôr do Kanady v roku 1988 vyštudoval univerzitu vo Vancouveri. 
Jeho najznámejšia rola je Štěpán vo filmoch Dušana Kleina o Básnikoch. Zahral si hlavnú rolu aj v ďalšom Kleinovom filme "Andělské oči". Vďaka Dušanovi Kleinovi sa opäť začiatkom 90. rokov 20. storočia vrátil späť do Česka a venuje sa svojej pôvodnej hereckej profesii. V súčasnej dobe je členom činohry Národného divadla v Prahe.
Daniel Linderman

Daniel Linderman je fiktívna postava z amerického seriálu Hrdinovia. Hrá ju herec Malcolm McDowell. 
Životopis.
Pred zatmením.
Zistil, že má schopnosť liečiť ľudí. Ako mladý vyliečil mamu z rakoviny, no rodičia ho nepochopili a bol nútený odísť z domu. Svoju schopnosť preto nevyužíval až do vietnamskej vojny. V jednotke bol spolu so štyrmi vojakmi: "Loredom", "San Antoniom", "Amarillom" a "Dallasom". On mal prezývku "Austin". Nepriateľský ostreľovač skoro všetkých zabil, len "Dallasa" (v skutočnosti Arthura Petrelliho) vážne postrelil. Linderman ho vyliečil. Pri plnení ich úlohy Arthur Petrelli zabil jedno vietnamské dievča - Au Co. Lindermanovi sa to nepáčilo, no po rokoch pochopil, že pre vyššie dobro treba prijať obete. 
Po návrate z vojny cestoval po celom svete, zamestnával sa na rôznych miestach. V Denveri stretol Lindu Tavaru, do ktorej sa zamiloval. No všetko to končí, keď sa ho pokúsi zabiť a vziať mu jeho schopnosť. Linderman je nútený ju zabiť. 
Spolu s Arthurom a ďalšími výnimočnými ľuďmi zakladá Spoločnosť.
1. séria.
Do svojej súkromnej zbierky skupuje obrazy nádejného umelca Isaaca Mendeza, nie však pre umenie, ale preto, že kreslí budúcnosť. Tak sa dozvie, že Nathan Petrelli bude prezidentom a preto má záujem podporiť ho vo volebnej kampani a využiť pre svoje ciele.
Požičia Niki peniaze na školné pre Micaha. Na splatenie dlhu ale nemá peniaze a jej druhé "ja" zabije Lindermanových ľudí, ktorí ich prišli vymáhať. Linderman jej dá ponuku, že ak sa vyspí s istým mužom (Nathanom), ich dlh bude vyrovnaný. Spočiatku to nechce urobiť, ale nakoniec podľahne. Linderman si to natočí a týmto bude vydierať Nathana Petrelliho, po tom, čo mu požičia 2 milióny na predvolebnú kampaň. Nathanovi Petrellimu dopomôže k víťazstvu vo voľbách do senátu. Prvý pokus síce skončil neúspechom, keď sa do softvéru na prirátavanie hlasov nabúrala Hana Gitelmanová, no potom unesie technopata Micaha Sandersa a s jeho pomocou Nathan vyhrá. No pre Micaha si príde jeho otec D.L. Hawkins a zabije Lindermana.
Linda Tavara

Linda Tavara (* 1952 – † 1972) je fiktívna postava z komiksu k americkému seriálu Hrdinovia. 
Životopis.
Keď rodičia zistili, že je iná, držali ju doma ako väzňa, nechodili do jej izby. Absorbovala iba malé aury okolitých zvierat. Jej prvou ľudskou obeťou bola Ida Walkerová.
Keď dospela, zamestnala sa v detektívnej agentúre, z ktorej ju neskôr vyhodili. Následne si ju najala istá žena, aby jej našla ľudí zo zápisníka, ktorý jej podala. Linda zistila, že majú schopnosti ako Ida Walkerová a tým pádom aj silnú auru. V momente, keď ju chcela tá žena prepustiť, lebo "nenašla" nikoho, Linda ju zabila. Daniel Linderman ju v roku 1972 zabil, keď sa pokúšala absorbovať jeho auru.
1. séria.
Lindino meno sa objavilo v Mohinderovom zozname z programu na vyhľadávanie hrdinov.
Jukiko Okada

Jukiko Okada () bola japonská hudobná J-POP speváčka a japonský idol.
V roku 1986 spáchala samovraždu skokom z okna.
Diskografia.
PH: vydané až po jej smrti
1979 v hudbe

Nová populárna hudba.
w. = texty, m. = melódie
The Knack

The Knack bola americká New Wave hudobná skupina z Los Angeles. Do povedomia sa dostali retro/power pop piesňou "My Sharona".
Erik Demaine

Erik D. Demaine (* 28. február 1981, Halifax, Nové Škótsko, Kanada) je kanadský informatik. Pôsobí ako profesor informatiky na Massachusetts Institute of Technology. Pozoruhodná je jeho dizertácia zaoberajúca sa matematickým origami. Erik Demaine začal študovať na univerzite už ako dvanásťročný a titul bakalára získal ako štrnásťročný.
Huey Lewis

Huey Lewis (* 5. júl 1950, New York, New York, USA), vlastným menom Hugh Anthony Cregg III, je americký hudobník, skladateľ a aj príležitostný herec. Vie hrať na fúkaciu harmoniku a je frontmanom skupiny Huey Lewis &amp; the News. Kapele zložil hity ako „I Want a New Drug“ či „The Power of Love“. Má pôvod v Poľsku a Írsku, pretože jeho matka bola Poľka a otec írsky Američan.
Biely soul

Biely soul je soulová hudba bielych umelcov. Iné názvy sú blue-eyed soul, v doslovnom preklade "modrooký soul". 
Medzi hity "bieleho soulu" patria:
Charles Eric Leiserson

Charles Eric Leiserson (* 10. november 1953) je americký informatik a profesor na Massachusetts Institute of Technology. Špecializuje sa na teóriu paralelných výpočtov, distribuované výpočty a ich praktické aplikácie. Pre účel takýchto výpočtov vyvinul viacvláknový programovací jazyk Clik. Je tiež spoluautorom (spolu s Thomasom H. Cormenom, Ronaldom Rivestom a Cliffordom Steinom) populárnej učebnice algoritmov "Introduction to Algorithms (Úvod do algoritmov)". Na MIT tiež vedie rovnomenný kurz.
Whenever You Need Somebody

Whenever You Need Somebody je debutové album Ricka Astleyho. Bolo publikované u RCA v roku 1987.
USS New Mexico (BB-40)

USS New Mexico bola prvá jednotka triedy New Mexico. Pomenovaná bola v súlade s doktrínou USA po jednom zo spolkových štátov USA, konkrétne po 47 štáte - Nové Mexiko. Mala dve sesterské lode Mississippi a Idaho.
Stavba.
Kýl bol založený v lodeniciach New York Navy Yard v Brooklyne (štát New York) 14. októbra 1915. Na vodu bola spustená 13. apríla 1917 a US Navy si ju prevzala 20. mája 1918.
Pohon a pancierovanie.
Pohon zabezpečovalo 9 kotlov Babcock &amp; Wilcox , ktoré poháňali 4 turbíny ktoré následne poháňali elektrické agregáty a tie napájali elektromotory otáčajúc hriadeľmi štyroch lodných skrutiek s výsledným výkonom 27 500 ks, ktoré premieňali na maximálnu rýchlosť lode 21 u.. Pohonom pomocou elektrických agregátov a elektromotorov sa líšila jednotka New Mexico od svojich sesterských lodí Mississippi a Idaho.
Bočný pancierový pás bol hrubý 279 – 203 mm. Paluba bola chránená 152,5 - 76,2 mm pásom. Hlavné delostrelectvo bolo uložené vo vežiach s hrúbkou panciera 457 – 228 mm sekundárne delostrelectvo malo pancierovanie 152 – 76 mm.
Výzbroj.
Hlavná výzbroj pozostávala z dvanástich diel kalibru 365 mm (14"/50 cal.) v štyroch trojhlavňových vežiach (dve vpredu, dve vzadu). Pomocnú výzbroj tvorilo 22 diel kalibru 127 mm (5"/51) uložených v kazematách po 11 na každej strane. V priebehu krátkeho času bolo odstránených 8 diel z najnižších kazemát, pretože sa táto pomocná výzbroj ukázala ako neefektívna (použiteľná len pri pokojnom mori). V tridsiatich rokoch bolo pridaných 8 x 127 mm (5"/25 cal.). Loď niesla dva 533 mm torpédomety.
Služba.
Do služby bola zaradená 20. mája 1918, krátko pred koncom I. sv. vojny, takže ešte sa stihla zapojiť do hliadkovania popri východnom pobreží USA. V roku 1920 preplavila z Francúzska do USA prezidenta W. Wilsona. Nato sa ešte v toho istého roka presunula do Pacifiku, kde sa stala súčasťou tichomorskej flotily USA. Nasledujúcich dvadsať rokov pôsobila striedavo v Pacifiku a Karibiku.
Rekonštrukcia a prestavba.
V lodeniciach Philadelphia Navy Yard absolvovala modernizáciu od marca 1931, do januára 1933. Boli odstránené elektrické agregáty a elektromotory. Touto zmenou pohonného systému sa zvýšil výkon na 32 500 ks. Zväčšený námer diel (dlhší dostrel). Stožiare trubkovej konštrukcie boli zrušené.
II. svetová vojna.
V roku 1941 sa presunula do vôd Atlntiku vzhľadom na silnejúcu činnosť nemeckých ponoriek. Tým sa vyhla pohrome v Pearl Harbore, po ktorom bola okamžite prevelená na Havajské ostrovy, aby nahradila straty spôsobené týmto náletom.
Dohra.
Po kapitulácii Japonska sa z Tokijského zálivu vydala na cestu na východné pobrežie USA cez Panamský kanál. 19. júla 1946 bola v Bostone vyradená zo služby a 13. októbra 1947 predaná do šrotu.
Kunpcho

Kunpcho (kórejsky 군포) je juhokórejské mesto. Nachádza sa v severozápadnej časti územia, v provincii Kjonggi-do (경기도). Na území s rozlohou 36 km² tu žije približne 274 000 obyvateľov (údaj z roku 2007). Kunpcho spolu s ďalšími okolitými mestami v provincii, s metropolitným mestom Inčchon (인천) a s hlavným mestom Soul (서울) tvorí tzv. Veľký Soul, čo je metropolitná oblasť s rozlohou 1 570 km² a s 23 miliónmi obyvateľov.
Administratívne rozdelenie.
Mesto Kunpcho je rozdelené na 11 mestských obvodov nazývaných "dong" (동).
Letné kúpalisko a hotel Laura

Letné kúpalisko a hotel Laura v Rajeckých Tepliciach je dielom architekta Františka Eduarda Bednárika navrhnutá v roku 1942 a postavená v roku 1944. 
Charakteristika.
Na prvý pohľad nenápadná, charakteristická expresívnymi tvarmi zo strany kúpaliska. Má dva esovite zatočené schodiská, umiestnené po bokoch budovy, vedúce na terasu, ktorá pôvodne nebola zakrytá. Stena reštaurácie je poloblúková so širokým pásovým oknom. 
Sú tu dva bazény: jeden je v tvare písmena L dlhý 50 metrov a druhý je detský v tvare kruhu. Kedysi pri hlavnej budove stála kolkáreň.
Komplex obnovili v roku 1992 a hlavný objekt premenili na hotel Laura.
Literatúra.
Matúš Dulla: Slovenská architektúra od Jurkoviča po dnešok
Evo Morales

Juan Evo Morales Ayma (* 26. október 1959, Isallawi, Bolívia) je vodca bolívijskej socialistickej strany Movimiento al Socialismo (MAS) a hnutia za práva pestovateľov koky. Dňa 22. januára 2006 sa stal prvým domorodým prezidentom Bolívie potom, čo v prezidentských voľbách získal 54 % hlasov. V rokoch 2009 a 2014 bol vo funkcii prezidenta potvrdený.
Je veľkým futbalovým nadšencom.
Prezidentský úrad.
Po zvolení znovu prejednal zmluvy zahraničných spoločností na ťažbu nerastného bohatstva krajiny; tieto príjmy zvýšili príjmy krajiny o 40 % a sú z nich financované vzdelávacie a bytové programy, alebo napr. zdravotná starostlivosť (stavba nových nemocníc).
Inicioval výbor, ktorý by revidoval bolívijskú ústavu, ktorá by mala brániť ľudské práva, decentralizovať moc a zabezpečiť istú mieru autonómie regiónom a komunitám.
Morales je naklonený presunu ťažiska moci zo štátu smerom k regiónom a miestnym komunitám. Medzi jeho ďalšie úmysly patrí "navrátenie krajiny" a jej bohatstva obyčajným ľuďom. Čo sa týka vzťahu s USA v novembri 2008 vyjadril snahu nájsť spoločnú reč s novým prezidentom.
Vo voľbách konaných 6. decembra 2009 bol zvolený na ďalšie funkčné obdobie, keď pre neho hlasovalo viac ako 60 % voličov.
3. júla 2013 bol Morales na návšteve Ruska, kde sa zúčastnil mítingu producentov fosílnych palív. Pri spiatočnej ceste, v okamihu, keď jeho lietadlo už bolo vo vzduchu, Francúzsko, Portugalsko a Taliansko vyhlásili, že mu neumožnia preletieť cez ich vzdušný priestor. Prezidentovo lietadlo potom po 3 hodinách neplánovane pristálo vo Viedni, kde Morales strávil noc. Dôvodom tohto kroku bolo podozrenie, že sa na palube nachádza Edward Snowden. Nasledujúci deň krátko po poludní a po rakúskom vyvrátení podozrenia dali spomínané štáty Moralesovi opäť povolenie vrátiť sa do svojej vlasti. Z incidentu (ktorý bol pôvodne avizovaný ako technické problémy) sa stal diplomatický škandál.
V októbri 2014 bol tretíkrát znovuzvolený do funkcie prezidenta, zvíťazil už v prvom kole so ziskom takmer 60 % hlasov.
V roku 2024 bol obžalovaný pre znásilnenie 15-ročnej, s ktorou mal aj dieťa. Podľa bolívijskych zákonov v jej veku šlo o znásilnenie, aj keď mu ju poskytla jej matka, tiež obžalovaná, výmenou za rôzne výhody.
Rodinný život.
Pochádza z troch detíjeho súrodenci sú Esther Morales Ayma, Hugo Morales. Evo Morales má dve deti - Eva Liz Morales Alvarado, Álvaro Morales Paredes.